Tässä Jerusalem uutiset ja Pekka Sartola.
Hyvää uuden vuoden ensimmäistä lauantai-iltaa.
Uutisaiheitamme tänään;
Israel on jälleen kerran ajautunut parlamenttivaaleihin.
Koska budjettisopua ei syntynyt määräaikaan, 23.12. mennessä, -
vallitsevan lainsäädännön mukaan parlamentti hajosi automaattisesti -
ja etenee kohti uusia vaaleja.
Yhä suurempi enemmistö kansalaisista pitää pääministeri -
Netanjahua vastuullisena siitä, ettei budjettisopua löydetty.
Se on saanut aikaan sisäistä hajoamista Likudissa, -
pääministeripuolueessa.
Puolueen sisällä on syntynyt valtataistelu, jonka selvä tarkoitus -
on nykyisen pääministerin, Netanjahun syrjäyttäminen.
Gideon Saar`in johtama oppositio onkin nousemassa -
merkittävään asemaan tulevissa vaaleissa, jotka käydään 23.3.
Saarin johtamaan Uusi Toivo puolueeseen on jo ilmoittautunut -
useita merkittäviä Likud-puolueen vaikutusvaltaisia jäseniä, -
ja sen uskotaan saavan vaaleissa jopa lähes 20 paikkaa.
Netajahun tukijat pelkäävätkin, että presidentti Rivlin saattaa antaa -
tulevan hallituksen muodostajan tehtävän juuri Gideon Sa`arille, -
jos hänen puolueensa menestyy niinkin hyvin vaaleissa.
Ennusteiden mukaan Netajahua vastustavat puolueet -
voisivat saada muutaman paikan enemmistön vaaleissa -
ilman arabipuolueidenkin tukea.
Toinen hajonneen hallituksen pääpuolueista, Sini-Valkoiset, -
näyttäisivät joko katoavan kokonaan puoluekartalta, -
tai jäävän äänikynnyksen alle.
Kielteisestä julkisuudesta huolimatta pääministeri Netanjahu -
on edelleen galluppien ykkösvaihtoehto johtamaan maata -
myös seuraavien vaalien jälkeen.
Vaikka koronarokotukset ovat alka- neet Israelissa tehokkaasti ja laajasti,
viruksen uutta muotoa on alkanut myös esiintyä samanaikaisesti.
Hallitus määräsi yli tammikuun puoleen väliin saakka ulottuvat -
tiukat rajoitukset, joiden aikana on samalla aloitettu massiiviset -
rokotukset sekä koronaa, että sen uutta muunnelmaa vastaan.
Pääministeri Netanjahu totesi lausunnossaan uskovansa, -
että korona-epidemia saadaan hallintaa lähiviikkojen aikana, -
sillä rokotettavien määrä on satojatuhansia joka viikko.
Pandemian alusta lähtien Israelissa on todettu -
noin 400 000 tartuntatapausta. Alle 10 prosenttia niistä -
on johtanut sairaalahoitoon ja vain alle yksi tuhannesta on -
menehtynyt taudin aiheuttamiin komplikaatioihin.
Tel Avivin Yliopistossa on tehty mahdollinen läpimurto -
koronaviruksen tuhoamiseen. Laitoksen professori -
Hadas Mamanen mukaan virus voidaan tuhota -
ultraviolettisäteilyä käyttämällä.
Laitoksen tutkijat ovat todenneet eri testeissä, että määrätyn taajuinen -
UV-led säteily tappaa viruksen nopeasti, jopa 30:ssä sekunnissa -
ja on erittäin halpa käyttää.
Asiasta kertova artikkeli on julkaistu alan arvostetuissa ammattilehdissä, -
kertoo Jerusalem Post lehti.
UV säteilyä käytetään yleisesti baktee- rien ja viruskantojen tuhoamiseen, -
mutta koronavirus tuhoutuu vain aivan erityisillä säteilytaajuuksilla.
Kyseinen tutkimus on ensimmäinen koko maailmassa ja -
saattaa olla vastaus epidemian hoitoon maailmanlaajuisesti.
Joulurauha näytti olevan edelleen lähes tuntematon käsite -
Gazaa hallinnoivalle Hamasille.
Joulun aattona Gazasta ammuttiin raketteja Israeliin, -
pohjoiseen Ashkelonin suuntaan.
Hamas väitti Palestiinan Islamilaisen Jihad-järjestö olleen iskujen takana -
mutta Israel pitää Hamasia vastuussa kaikesta mitä Gazassa tapahtuu.
Vaikka kuolonuhreilta vältyttiin, Israelin armeija vastasi iskemällä -
useisiin Hamasin maanalaiseen keskuksiin, -
rakettitehtaisiin ja asevarikkoihin.
Yksi iskuista tuhosi erään Hamasin tärkeimmistä ohjusvarastoista -
Gaza Cityn lähistöllä. Siellä lyhyen kantaman ohjuksia varustettiin -
tarkkuutta lisäävillä ohjauslaitteilla.
Aikaisemmin jouluviikolla useita ohjuksia ammuttiin -
kohti Syyrian armeijan asevarikkoja ja ohjustehtaita -
Haman kaupungin lähellä sijaitsevassa Masyafin tukikohdassa.
Näissä iskuissa kerrottiin menehtyneen kuusi ihmistä.
Syyria syyttää iskusta Israelia, joka ei ole kommentoinut väitettä.
Viimeisen kymmenen vuoden ajan Turkki on toistuvasti uhannut -
sekä kykenevänsä valloittaa Israelin armeijansa voimin, -
että samalla vapauttaa Jerusalemin.
Ääni on nyt jostain syystä lähipäivien aikana muuttunut kellossa, -
kun maan presidentti Erdogan nimitti Ufuk Ulutasin -
maansa uudeksi suurlähettilääksi Israeliin.
Vuoden 2018 jälkeen mailla ei ole ollut suurlähettilästason suhteita, -
sen sijaan kaupallisia suhteita kylläkin.
Myös Turkin armeija kaipaa kipeästi esimerkiksi -
panssarivoimiensa päivittämistä Israelin uudella teknologialla.
Presidentti Erdogan mainitsi ennen joulua pitämässään puheessa, -
että mailla voisi olla huomattavasti paremmat suhteet, -
mikäli Israel lopettaisi Länsirannan ja itäisen Jerusalemin miehittämisen.
"Palestiinan kysymys on meidän punainen rajamme", Erdogan mainitsi
"Kun se on ratkaistu meitä ja palestiinalaisia tyydyttävällä tavalla,
ei ole esteitä suhteiden parantamiseksi Israelin kanssa."
Israelin näkökulmalta kyse on samasta asiasta, -
jota Abbasin hallinto pitää Palestiinan valtion perustamisen edellytyksenä, -
ja johon Israel ei voi milloinkaan suostua.
Israel pitää myös hyvin epäsopivana diplomaattisena käyttäytymisenä, -
että Turkki on myöntänyt maansa passit -
kahdelletoista terroristijärjestö Hamasin korkealle johtajalle.
Yhdysvaltojen kongressi on myöntänyt Israelille -
500 miljoonan dollarin avustuspaketin koronaviruksen hoitoon ja rokotteisiin.
Sosiaalisen median jättiläisessä, Twitterissä, -
se on saanut kuitenkin hyvin anti-semitistisiä kannanottoja -
erään amerikkalaisen toimittajan nostettua se esiin ikään kuin -
vain Israelille kuuluvana etuoikeutena.
Avustuspaketti on kuitenkin vain osa Yhdysvaltojen suuntaamaa avustusta -
eri valtioille, joista Israel on yksi.
Samaa avustusta USA jakaa usealle kymmenelle muullekin valtiolle, -
mutta se, että yksi niistä on Israel, on saanut twitterissä aikaan -
anti-semitistisen vastalauseaallon.
Yhdysvallat avustaa Israelin vuosittain noin 3,8 miljardilla dollarilla, -
josta 3,3 palautuu takaisin Yhdysvaltoihin aseostojen kautta -
ja 500 miljoonaa käytetään yhteiseen ohjuspuolustushankkeeseen.
Muutamia viikkoja sitten kerroimme, että Indonesia olisi eräs -
mahdollinen liittymään mukaan ns. Aabrahamin sopimuksen piiriin -
ja solmimaan diplomaattiset suhteet Israeliin.
Indonesia ei ole kuitenkaan vahvistanut vielä virallisesti mitään, -
vaan on edelleen neuvotteluasemissa asian suhteen.
Maan suurimmat muslimijärjestöt ovat kuitenkin hyväksymässä -
tietyin varauksin suhteiden normalisoinnin.
Vauhdittaakseen päätöksen tekoa, Yhdysvallat on tarjonnut Indonesialle -
useiden miljardien suuruisia investointeja, -
jos maa solmii diplomaattiset suhteet Israelin kanssa, -
näin kertoi Bloomberg News-media viime viikolla.
Yhdysvaltojen ulkoministeri Mike Pompeo kävi tapaamassa -
Indonesia presidentti Joko Widodaa maan pääkaupungissa Jakartassa, -
ja esitti hänelle presidentti Trumpin tarjouksen.
Indonesialla ja Israelilla ei ole ollut milloinkaan diplomaattisia suhteita, -
vuoden 2018 jälkeen kaupallisia ja teknisiä kylläkin jonkin verran.
Näin tämän vuoden ensimmäiset Jerusalem uutiset.
Muistathan rukoilla rauhaa tuolle kaupungille, maalle ja koko Lähi-itään.
Uutistoimitus toivottaa oikein hyvää jatkoa alkaneelle vuodelle 2021.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola